Avis juridique important

|

32000D0265

2000/265/CE: Neuvoston päätös, tehty 27 päivänä maaliskuuta 2000, varainhoitoasetuksesta, joka koskee talousarviomenettelyä neuvoston varapääsihteerin hallinnoimien, hänen tiettyjen jäsenvaltioiden puolesta tekemiensä Schengen-ympäristön tietoliikenneinfrastruktuurin (Sisnet) perustamista ja toimintaa koskevien sopimusten osalta

Virallinen lehti nro L 085 , 06/04/2000 s. 0012 - 0020

Neuvoston päätös,tehty 27 päivänä maaliskuuta 2000,varainhoitoasetuksesta, joka koskee talousarviomenettelyä neuvoston varapääsihteerin hallinnoimien, hänen tiettyjen jäsenvaltioiden puolesta tekemiensä Schengen-ympäristön tietoliikenneinfrastruktuurin (Sisnet) perustamista ja toimintaa koskevien sopimusten osalta(2000/265/EY)EUROOPAN UNIONIN NEUVOSTO, jokaottaa huomioon Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan, jäljempänä "Schengen-pöytäkirja", 2 artiklan 1 kohdan toisen alakohdan ensimmäisen virkkeen,sekä katsoo seuraavaa:(1) Neuvoston varapääsihteeri valtuutettiin päätöksellä 1999/870/EY(1) toimimaan Schengenin säännöstön Euroopan unioniin sisällyttämisen yhteydessä tiettyjen jäsenvaltioiden edustajana Schengen-ympäristön tietoliikenneinfrastruktuurin, jäljempänä "Sisnet", perustamista ja toimintaa koskevia sopimuksia tehtäessä sekä hallinnoimaan kyseisiä sopimuksia.(2) Näistä sopimuksista johtuvia taloudellisia velvoitteita ei hoideta Euroopan unionin yleisestä talousarviosta, ja näin ollen 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen säännöksiä(2) ei sovelleta.(3) On näin ollen tarpeen vahvistaa erityiset säännöt, joissa täsmennetään sopimusten tekemisen aikana aiheutuneiden menojen ja näistä sopimuksista niiden tekemisen jälkeen johtuvien velvoitteiden hoitamiseen tarvittavan talousarvion laatimista ja toteuttamista, asianomaisilta valtioilta perittäviä maksuja sekä tilinpäätöksen esittämistä ja tilintarkastusta koskevat yksityiskohtaiset säännöt.(4) On myös tarpeen määritellä näiden sopimusten tekemiseen sovellettavat säännöt,(5) Tämä päätös koskee Schengen-pöytäkirjassa tarkoitettua Schengenin säännöstön kehittämistä,ON PÄÄTTÄNYT SEURAAVAA:I LUKUYleiset periaatteet1 artiklaTässä varainhoitoasetuksessa tarkoitetaan "talousarviolla" säädöstä, jossa arvioidaan ja vahvistetaan ennalta päätöksessä 1999/870/EY tarkoitetuista sopimuksista johtuvien velvoitteiden hoitamiseen tarvittavat tulot ja menot kutakin varainhoitovuotta varten.2 artiklaTässä varainhoitoasetuksessa vahvistetaan Sisnetiin liittyvien sopimusten tekemistä ja tällaisia sopimuksia varten tarvittavan talousarvion laatimista ja toteuttamista koskevat yksityiskohtaiset säännöt.3 artikla1. Talousarvio jaetaan kyseisten sopimusten tekemiseen johtavia valmisteluvaiheita koskevaa talousarviota, mukaan luettuna kaikki kustannukset, jotka aiheutuvat Sisnetiä koskevien tarjouspyyntöjen valmistelusta, perustamistalousarviota ja toimintatalousarviota koskeviin osastoihin. Kukin osasto jaetaan tarvittaessa lukuihin ja momentteihin.2. Kuhunkin osastoon avattuja määrärahoja ei voi varata muihin meno-osastoihin.4 artiklaTalousarviomäärärahat on käytettävä moitteettoman varainhoidon periaatteiden sekä erityisesti taloudellisuuden ja kustannustehokkuuden periaatteiden mukaisesti.5 artiklaTuloja ei voida periä eikä menoja maksaa muutoin kuin hyvittämällä tai veloittamalla ne jollekin talousarvion momentille.Menoihin ei voida sitoutua eikä niitä hyväksyä maksettavaksi siten, että hyväksytyt määrärahat ylitetään, sanotun kuitenkaan rajoittamatta 17 artiklan soveltamista.6 artikla1. Jollei 17 artiklasta muuta johdu, kaikki tulot ja kaikki menot otetaan talousarvioon ja tileille kokonaismääräisinä niitä toisistaan vähentämättä. Tulojen on katettava kaikki menot.2. Varainhoitovuosi alkaa tammikuun 1 päivänä ja päättyy joulukuun 31 päivänä.3. Rahoitusosuudet, jotka 25 artiklassa tarkoitetut valtiot ovat maksaneet talousarvioon ennen sen varainhoitovuoden alkua, jota ne koskevat, kirjataan kyseisen varainhoitovuoden talousarvioon.4. Varainhoitovuoden menot kirjataan kyseisen varainhoitovuoden tileille niiden menojen perusteella, joiden hyväksyminen on saapunut varainhoidon valvojalle viimeistään joulukuun 31 päivänä ja jotka tilinpitäjä on maksanut seuraavan tammikuun 15 päivään mennessä.5. Myönnetyt määrärahat voidaan käyttää ainoastaan sellaisten menojen kattamiseen, joihin on asianmukaisesti sitouduttu sille varainhoitovuodelle ja jotka on maksettu sinä varainhoitovuotena, jolle ne on hyväksytty, jollei 7 artiklasta muuta johdu, sekä kattamaan velat, jotka siirtyvät edellisiltä varainhoitovuosilta ja joita varten ei ole siirretty edelliseltä varainhoitovuodelta määrärahoja.7 artikla1. Määrärahojen käytössä on noudatettava seuraavia sääntöjä:a) määrärahat, joita ei ole sidottu sen varainhoitovuoden lopussa, jonka talousarvioon ne on otettu, yleensä peruuntuvat;b) ne määrärahat, jotka vastaavat tammikuun 1 päivän ja joulukuun 31 päivän välillä asianmukaisesti tehdyistä maksusitoumuksista aiheutuvia ja 31 päivänä joulukuuta vielä suorittamatta olevia maksuja, siirretään ilman eri toimenpiteitä käytettäviksi vain seuraavan varainhoitovuoden aikana.2. Poiketen siitä, mitä 1 kohdassa säädetään, neuvoston varapääsihteeri voi ennen 31 päivää tammikuuta toimittaa Schengen-tietojärjestelmä -työryhmälle, jäljempänä "SIS-työryhmä", asianmukaisesti perustellut pyynnöt sellaisten määrärahojen siirtämisestä seuraavalle varainhoitovuodelle, joita ei ollut sidottu 31 päivänä joulukuuta, kun seuraavan varainhoitovuoden kyseisiin budjettikohtiin otetut määrärahat eivät riitä kattamaan rahoitustarvetta.Määrärahojen siirtoa voidaan ehdottaa vain poikkeuksellisista syistä.Käyttäessään talousarvion toteuttamista koskevaa toimivaltaansa varapääsihteerin on hallintotarpeista riippuen pyrittävä käyttämään ensin kuluvalle varainhoitovuodelle vahvistetut määrärahat ja käytettävä edelliseltä varainhoitovuodelta siirretyt määrärahat vasta kun nämä on käytetty loppuun.SIS-työryhmä päättää siirtämistä koskevista pyynnöistä viimeistään 1 päivänä maaliskuuta.3. Varainhoitovuodelta seuraavalle varainhoitovuodelle siirretyt määrärahat peruuntuvat, jos niitä ei ole sidottu sen varainhoitovuoden lopussa, jolle ne siirrettiin.4. Ilman eri toimenpiteitä 1 kohdan b alakohdan mukaisesti siirrettävien määrärahojen luettelo on toimitettava SIS-työryhmälle tiedoksi ennen 1 päivää maaliskuuta.5. Siirrettyjen määrärahojen käyttöä seurataan talousarvion toteuttamiseksi kuluvan varainhoitovuoden tileissä erikseen alamomentti alamomentilta.II LUKUTalousarvion laatiminen8 artikla1. Talousarvio laaditaan euroissa.2. Varapääsihteeri antaa 30 päivään syyskuuta mennessä SIS-työryhmän käsiteltäväksi alustavan talousarvioesityksen perusteluineen.3. SIS-työryhmä antaa alustavasta esityksestä lausuntonsa.4. Varapääsihteeri laatii talousarvioesityksen ja toimittaa sen 25 artiklassa tarkoitetuille valtioille viimeistään 31 päivänä lokakuuta.5. Neuvostossa kokoontuvat, 25 artiklassa tarkoitetut jäsenvaltiot vahvistavat talousarvion ennen vuoden loppua.6. Kyseisten valtioiden rahoitusosuudet voidaan vaatia maksettaviksi talousarvion vahvistamisesta tehdyn ja varapääsihteerin 25 artiklassa tarkoitetuille valtioille asianmukaisesti tiedoksi antaman päätöksen nojalla.9 artikla1. Jos talousarviota ei ole lopullisesti vahvistettu varainhoitovuoden alussa:a) maksuja voidaan suorittaa kuukausittain enintään kahdestoistaosaan asti kaikista määrärahoista, jotka on edelliseksi varainhoitovuodeksi hyväksytty talousarvion kuhunkin osastoon; jab) jäljempänä 25 artiklassa tarkoitettujen valtioiden maksamista rahoitusosuuksista saadaan joka kuukausi panna maksuun määrä, joka vastaa yhtä kahdestoistaosaa viimeisen asianmukaisesti vahvistetun talousarvion mukaisista rahoitusosuuksista.2. Varapääsihteeri päättää, käytetäänkö menojen ja tulojen kutakin kahdestoistaosaa, enintään kolmeen kahdestoistaosaan asti, viimeiseen asianmukaisesti vahvistettuun talousarvioon otetuista määristä, ja antaa päätöksen kirjeitse tiedoksi 25 artiklassa tarkoitetuille valtioille.3. Kolme kahdestoistaosaa viimeiseen asianmukaisesti vahvistettuun talousarvioon otettujen määrien ylittäviltä osin neuvostossa kokoontuvat 25 artiklassa tarkoitetut jäsenvaltiot päättävät maksujen hyväksymisestä ja rahoitusosuuksien maksuun panosta.4. Kun talousarvio on lopullisesti vahvistettu, 1, 2 ja 3 kohdan nojalla mahdollisesti annettujen säännösten soveltaminen lakkaa välittömästi.10 artikla1. Mahdollinen esitys täydentäväksi tai korjaavaksi lisätalousarvioksi on esitettävä, sitä on käsiteltävä ja se on vahvistettava samassa muodossa ja samojen menettelyjen mukaisesti kuin talousarvio, jonka arvioita se muuttaa.2. Korjaava lisätalousarvio on esitettävä joka vuosi 46 artiklan 1 kohdassa säädettyä tilinpäätöstä seuraavan kuukauden aikana, ja sen tarkoituksena on kirjata edellisen varainhoitovuoden toteutunut saldo tulopuolelle, jos se on positiivinen, ja menopuolelle, jos se on negatiivinen.11 artiklaYleisöllä on oikeus tutustua talousarvioon.III LUKUTalousarvion toteuttaminen ja kirjanpito12 artiklaTalousarvio toteutetaan noudattaen periaatetta, jonka mukaan tulojen ja menojen hyväksyjä ja tilinpitäjä ovat eri henkilöitä. Tulojen ja menojen hyväksyjän, tilinpitäjän ja varainhoidon valvojan tehtäviä ei saa yhdistää.13 artikla1. Tulojen ja menojen hyväksyjän tehtävää hoitaa neuvoston pääsihteeristön jokin pääjohtaja. Tulojen ja menojen hyväksyjä toteuttaa talousarviota varapääsihteerin nimissä sekä myönnettyjen määrärahojen rajoissa. Hän voi siirtää päätösvaltansa jollekin johtajalle.2. Tulojen ja menojen hyväksyjä voi päättää siirroista momentista toiseen kussakin luvussa. Hän voi SIS-työryhmän suostumuksella päättää siirroista luvusta toiseen samassa osastossa. SIS-työryhmä antaa suostumuksensa samoin edellytyksin kuin se antaa lausuntonsa talousarviosta.14 artiklaVarainhoidon valvojan tehtävää hoitaa neuvoston varainhoidon valvoja tehtäväänsä sovellettavien sääntöjen mukaisesti.15 artiklaTulojen perimisen ja menojen maksamisen suorittaa neuvoston pääsihteeristön pääosaston A tilinpitäjä.16 artikla1. Jäljempänä 25 artiklassa tarkoitettujen saatavien tai kaikkien Sisnetin perustamista ja toimintaa koskevien saatavien, jotka kolmas osapuoli on velkaa kyseisille valtioille, perimiseen vaaditaan tulojen ja menojen hyväksyjän antama perintämääräys. Perintämääräykset toimitetaan tilinpitäjälle, joka antaa ne varainhoidon valvojalle hyväksymismerkintää varten.2. Hyväksymismerkinnän tarkoituksena on todeta, että:a) tulo on kirjattu oikeaan budjettikohtaan;b) perintämääräys on asianmukainen ja asiaan sovellettavien säännösten mukainen;c) perusteena olevat asiakirjat ovat asianmukaisia;d) velallinen tai velallisena olevan valtion toimivaltainen viranomainen on nimetty oikein;e) eräpäivä on merkitty;f) artiklassa 4 tarkoitettuja moitteettoman varainhoidon periaatteita on noudatettu; jag) perittävä määrä on oikea ja merkitty oikeassa valuutassa.3. Tilinpitäjä on vastuussa asianmukaisesti laadituista perintämääräyksistä.17 artiklaPoiketen siitä, mitä 5 ja 6 artiklassa säädetään:1. laskuista ja muista maksuselvityksistä, jotka tässä tapauksessa hyväksytään nettomääräisinä, voidaan vähentää:a) sakot, jotka on määrätty hyväksyttyä tarjousta koskevan sopimuksen osapuolelle,b) perusteettomasti maksettujen määrien oikaisut, jotka voidaan tehdä ennakkovähennyksinä suoritettaessa samanlaatuista maksattamista samasta osastosta, luvusta, samasta momentista ja samana varainhoitovuotena, jona on maksettu liikaa.Laskuista vähennettyjä alennuksia, palautuksia ja hyvityksiä ei merkitä erikseen tuloiksi;2. seuraavat määrät voidaan käyttää uudelleen budjettikohdasta, johon alkuperäinen meno on kirjattu:- tulot, jotka saadaan talousarvioon otettujen perusteettomasti maksettujen määrärahojen palauttamisesta.Määrät on käytettävä uudelleen ennen sen varainhoitovuoden loppua, joka seuraa sitä varainhoitovuotta, jona tulo on peritty.18 artikla1. Tulojen ja menojen hyväksyjän on ennalta tehtävä tilinpitäjälle ehdotus maksusitoumukseksi toimenpiteestä, josta aiheutuu menoja talousarvioon, ja ehdotuksessa mainitaan menon käyttötarkoitus, sen määrä, kohta, johon meno kirjataan talousarviossa, ja maksun saaja. Tilinpitäjä antaa ehdotuksen varainhoidon valvojalle hyväksymismerkintää varten.2. Hyväksymismerkinnän tarkoituksena on todeta, että:a) ehdotukset maksusitoumuksiksi on tehty 1 kohdan mukaisesti;b) meno on kirjattu oikeaan budjettikohtaan;c) määrärahat ovat käytettävissä;d) artiklassa 4 tarkoitettuja moitteettoman varainhoidon periaatteita on noudatettu;e) meno on asianmukainen ja asiaan sovellettavien säännösten mukainen.19 artikla1. Tulojen ja menojen hyväksyjän suorittaman menojen maksattamisen tarkoituksena on:a) tarkistaa maksun saajan vaade;b) määrittää tai tarkistaa maksun todenmukaisuus ja sen määrä;c) tarkistaa ne edellytykset, joilla maksu voidaan vaatia suoritettavaksi;d) tarkistaa, että suoritettu palvelu tai osto on tilauksen mukainen.2. Tulojen ja menojen hyväksyjä voi omalla vastuullaan uskoa tarkistusten toteuttamisen toiselle.20 artikla1. Tulojen ja menojen hyväksyjä oikeuttaa tilinpitäjän maksamaan maksatetun menon antamalla maksumääräyksen ("hyväksyminen").2. Hyväksymisessä on mainittava:a) varainhoitovuosi, jolle meno kirjataan;b) talousarvion osasto, luku ja momentti;c) maksettava määrä numeroin ja kirjaimin sekä valuutta;d) maksun saajan nimi ja osoite;e) menon käyttötarkoitus;f) maksutapa;g) vastaavien maksusitoumusten hyväksymismerkintöjen numerot ja päivämäärät.3. Tulojen ja menojen hyväksyjä päivää ja allekirjoittaa maksumääräyksen.4. Tilinpitäjä antaa maksumääräyksen sekä alkuperäiset menon perusteena olevat asiakirjat varainhoidon valvojalle hyväksymismerkintää varten.5. Hyväksymismerkinnän tarkoituksena on todeta, että:a) maksumääräys on annettu asianmukaisesti;b) maksumääräys vastaa menoa koskevaa maksusitoumusta ja sen määrä on oikea, ottaen huomioon 4 artiklassa tarkoitetut moitteettoman varainhoidon periaatteet;c) meno on kirjattu oikeaan budjettikohtaan;d) määrärahat ovat käytettävissä talousarvion asianomaisessa osastossa tai momentissa;e) perusteena olevat asiakirjat ovat asianmukaisia; jaf) maksun saaja on nimetty oikein.6. Kaikki menot on katettava ennalta 25 artiklassa tarkoitettujen valtioiden rahoitusosuuksilla tai, jos tämä ei ole mahdollista, pankkilainalla. Maksamatta jättämisen vuoksi ennalta otetun pankkirahoituksen kustannukset jaetaan maksamatta jättäneiden valtioiden kesken niiden maksamatta jätettyjen rahoitusosuuksien suhteessa ja viivästysten kesto huomioon ottaen.21 artiklaMaksut suoritetaan käyttäen neuvoston pääsihteerin nimissä neuvoston päätöksen 1999/323/EY(3) 17 artiklan mukaisesti avattua pankkitiliä. Tämän varainhoitoasetuksen nojalla maksettavissa pankkisiirtomääräyksissä on oltava varapääsihteerin nimeämän kahden virkamiehen, joista toisen on oltava tilinpitäjä, allekirjoitus.22 artiklaJos varainhoidon valvoja kieltäytyy antamasta 16, 18 tai 20 artiklassa tarkoitettua hyväksymismerkintää ja jos tulojen ja menojen hyväksyjä pitäytyy ehdotuksessaan, asia annetaan varapääsihteerin ratkaistavaksi. Tämä voi asianmukaisesti perustellulla päätöksellä jättää huomiotta hyväksymismerkinnän antamisesta kieltäytymisen ja vahvistaa perintämääräyksen, menositoumuksen tai maksumääräyksen, paitsi jos kyse on siitä, että määrärahoja ei ole käytettävissä. Varapääsihteeri antaa tästä päätöksestä kuukauden kuluessa tiedon tilintarkastustuomioistuimelle. Päätös on täytäntöönpanokelpoinen siitä päivästä alkaen, jolloin varainhoidon valvoja on kieltäytynyt antamasta hyväksymismerkintää.23 artiklaJos tulojen ja menojen hyväksyjä, varainhoidon valvoja ja tilinpitäjä eivät ole noudattaneet tämän varainhoitoasetuksen säännöksiä, heihin sovelletaan Euroopan yhteisöjen virkamiesten henkilöstösäännöissä tarkoitettua kurinpitomenettelyä.24 artiklaKirjanpito on pidettävä kalenterivuosittain kahdenkertaista kirjanpitomenetelmää noudattaen. Kirjanpitoon on merkittävä kaikki varainhoitovuoden tulot ja menot.IV LUKUValtioiden rahoitusosuudet25 artikla1. Talousarvion tulot muodostuvat seuraavien valtioiden maksamista rahoitusosuuksista: Alankomaat, Belgia, Espanja, Islanti, Italia, Itävalta, Kreikka, Luxemburg, Norja, Portugali, Ranska, Ruotsi, Saksa, Suomi ja Tanska.2. Näiden valtioiden rahoitusosuudet, jotka vahvistetaan talousarviossa, ilmaistaan euroissa.26 artiklaEdellä 25 artiklassa tarkoitetut valtiot antavat rahoitusosuutensa varapääsihteerin käyttöön seuraavan jakoperusteen mukaan:Rahoitusosuudet jaetaan vuosittain toisaalta 25 artiklassa tarkoitettujen jäsenvaltioiden ja toisaalta Islannin ja Norjan kesken sen osuuden perusteella, joka kullakin asianomaisella jäsenvaltiolla sekä Islannilla ja Norjalla on kaikkien 25 artiklassa tarkoitettujen valtioiden edellisen vuoden koko bruttokansantuotteesta (BKT). Rahoitusosuudet jaetaan vuosittain asianomaisten jäsenvaltioiden kesken, ottaen huomioon Islannin ja Norjan rahoitusosuudet, sen alv-varojen osuuden mukaan, joka kullakin jäsenvaltiolla on Euroopan yhteisöjen yhteenlasketuista alv-varoista, sellaisena kuin se on vahvistettu unionin talousarvion viimeksi toimitetussa korjauksessa edellisenä varainhoitovuonna.27 artikla1. Varapääsihteeri osoittaa rahoituspyynnöt kirjeitse 25 artiklassa tarkoitetuille valtioille niiden kansallisten viranomaisten välityksellä, joiden yhteystiedot on toimitettu hänelle.2. Kirjeessä mainitaan:a) päätös talousarvion vahvistamisesta tai, jos on turvauduttu 9 artiklaan, päätös rahoitusosuuksien maksuun panosta väliaikaisesti kahdestoistaosittain;b) kunkin valtion maksettava määrä 26 artiklassa tarkoitetun jakoperusteen mukaan euroissa laskettuna;c) rahoitusosuuden maksamista varten tarvittavat tiedot.3. Rahoitusosuudet on maksettava 21 artiklassa tarkoitetulle pankkitilille.4. Rahoitusosuudet maksetaan euroissa.28 artikla1. Edellä 25 artiklassa tarkoitettujen valtioiden on maksettava 25 prosenttia rahoitusosuuksistaan 15 päivään helmikuuta, 1 päivään huhtikuuta, 1 päivään heinäkuuta ja 1 päivään lokakuuta mennessä.2. Jos jokin valtio ei ole hoitanut rahoitusta koskevia velvoitteitaan, siihen sovelletaan vastaavasti unionin talousarvion osuuksien maksamiseen sovellettavia viivästyskorkoja koskevaa voimassa olevaa yhteisön säännöstöä, sanotun kuitenkaan vaikuttamatta kustannuksiin, jotka kyseisen valtion on maksettava 20 artiklan 6 kohdan säännösten mukaisesti.V LUKUSopimusten tekeminen29 artikla1. Irtaimen omaisuuden ostoa tai vuokraamista sekä palvelujen tarjoamista koskevat sopimukset on tehtävä kirjallisesti.2. Kaikki sopimukset, joiden ennakoitu arvo on vähintään julkisia tavaranhankintoja koskevien sopimustentekomenettelyjen yhteensovittamisesta 14 päivänä kesäkuuta 1993 annetussa neuvoston direktiivissä 93/36/ETY(4) tai julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetussa neuvoston direktiivissä 92/50/ETY(5) säädetty määrä, on tehtävä sen jälkeen, kun tarjouspyyntö on esitetty näiden direktiivien säännösten mukaisesti, mukaan luettuina kaikki niihin, jäljempänä "julkisia hankintamenettelyjä koskevat neuvoston direktiivit", mahdollisesti myöhemmin tehtävät muutokset.3. Sopimukset, joiden ennakoitu arvo on enintään julkisia hankintamenettelyjä koskevissa neuvoston direktiiveissä säädetty määrä, voidaan tehdä suoraan. Näissä tapauksissa 25 artiklassa tarkoitettujen jäsenvaltioiden on kuitenkin siinä määrin kuin se on mahdollista ja kaikin asianmukaisin keinoin huolehdittava siitä että ne toimittajat, jotka todennäköisesti voivat tarjota kyseessä olevat tavarat tai palvelut, voivat kilpailla keskenään.4. Pääsihteeristön on 25 artiklassa tarkoitettujen jäsenvaltioiden puolesta pääsääntöisesti julkaistava tarjouspyynnöt kaikissa jäsenvaltioissa.5. Tarjouspyyntömenettelyt sekä valintaa ja sopimuksen tekemistä koskevat perusteet määritetään ja niitä säännellään julkisia hankintamenettelyjä koskevien neuvoston direktiivien säännöksillä täydennettyinä tämän varainhoitoasetuksen säännöksillä.6. Pääsihteeristö valmistelee 25 artiklassa tarkoitettujen jäsenvaltioiden puolesta kaikki tarjouspyynnöt, joissa on erityisesti tiedot:a) tarjousten toimittamista ja niiden esittämistä koskevista yksityiskohtaisista määräyksistä, erityisesti siitä, vaaditaanko mahdollisesti standardoidun vastauslomakkeen täyttämistä;b) viittaukset kyseessä olevaan sopimukseen soveltuviin yleisiin ehtoihin (hankinnat tai palvelut) ja tarvittaessa viittaukset sopimusta koskevat erityisehdot sisältävään asiakirjaan;c) lausekkeesta, jonka mukaan tarjouksen tekeminen merkitsee kyseeseen sopimukseen soveltuvien yleisten ehtojen hyväksymistä;d) tarkastuksia koskevista ehdoista, jotka on paikalla tehtävien tarkastusten osalta tarvittaessa täsmennettävä yksityiskohtaisesti;e) määräajasta, jona tarjous on voimassa ja tarjoajan on säilytettävä tarjouksensa ehdot muuttamattomina;f) sopimusehtojen rikkomisesta johtuvista seuraamuksista;g) tiedoista, joiden on käytävä ilmi laskuista (tai niihin liittyvistä asiakirjoista);h) yhteydenottojen kieltämisestä varapääsihteerin ja hänen henkilökuntansa, 25 artiklassa tarkoitettujen jäsenvaltioiden hallitusten edustajien, Islannin ja Norjan hallitusten edustajien ja tarjoajien välillä kyseiseen tarjouspyyntöön liittyvien asioiden osalta seuraavia poikkeustapauksia lukuun ottamatta:ennen tarjousten tekemiselle asetetun määräajan päättymistä:i) tarjoajien aloitteesta:kaikille tarjoajille voidaan toimittaa tiedoksi sellaisia lisätietoja, joiden tarkoituksena on ainoastaan selventää tarjouspyynnön laatua;ii) varapääsihteerin aloitteesta:jos 25 artiklassa tarkoitetut jäsenvaltiot tai Islanti ja Norja taikka neuvoston pääsihteeristö havaitsevat tarjouspyyntöä koskevassa tekstissä virheen, epätäsmällisyyden tai puutteen tai että kyseinen teksti on muuten sisällöltään vaillinainen, pääsihteeristö voi ilmoittaa siitä niille, joita asia koskee, tarjouspyynnön esittämistä koskevia ehtoja täysin vastaavien ehtojen mukaisesti;iii) tarjousten avaamisen jälkeen ja 25 artiklassa tarkoitettujen jäsenvaltioiden, Islannin tai Norjan taikka neuvoston pääsihteeristön aloitteesta pääsihteeristö voi ottaa yhteyden tarjoajaan, jos tarjous antaa aihetta selvennysten pyytämiseen tai jos tarjoustekstissä olevia ilmeisiä asiavirheitä on korjattava.30 artiklaKaikissa tapauksissa, joissa on otettu yhteyttä 29 artiklan 6 kohdan h alakohdassa tarkoitetuissa tilanteissa, laaditaan "merkintä asiakirjoihin" ja yhteys tai yhteydet mainitaan kertomuksessa, joka saatetaan myöhemmin jäljempänä 36 artiklassa tarkoitetun neuvoa-antavan komitean käsiteltäväksi.31 artiklaVarapääsihteeri ei 25 artiklassa tarkoitettujen jäsenvaltioiden puolesta sopimuksia tehdessään saa syrjiä jäsenvaltioiden, Islannin ja Norjan kansalaisia näiden kansalaisuuden perusteella.32 artiklaTarjouspyyntöön liitetään suunniteltuun sopimukseen soveltuvat yleiset ehdot sisältävä asiakirja. Myös asiakirja, joka sisältää sopimusta koskevat erityisehdot, liitetään mukaan.33 artiklaPyynnöt toimitetaan tarjoajien valinnan mukaan:a) postitse,jolloin tarjouspyynnössä on täsmennettävä, että lähetyspäivänä pidetään sitä päivää, jonka postileima lähetyksessä on. Postitse toimitetut pyynnöt on kirjattava; taib) toimittamalla ne neuvoston pääsihteeristöön suoraan tai tarjoajan valtuutetun kautta, mukaan lukien yksityiset postinkuljetusliikkeet,jolloin tarjouspyynnössä on ilmoitettava päivä ja aika, johon mennessä kirjekuoret on jätettävä neuvoston pääsihteeristöön, ja täsmennettävä yksikkö, johon ne on jätettävä allekirjoitettua ja päivättyä kuittia vastaan.Päivämäärä on kummassakin tapauksessa sama.Tarjouspyynnössä on luottamuksellisuuden säilyttämiseksi ja ongelmien välttämiseksi oltava seuraava maininta:"Lähetys on toimitettava kahdessa sisäkkäisessä kirjekuoressa. Molemmat kirjekuoret on suljettava ja sisemmässä kirjekuoressa on oltava tarjouspyynnössä ilmoitetut tiedot tarjouksen vastaanottavasta yksiköstä sekä lisäksi merkintä 'tarjouspyyntö - ei saa avata kirjaamossa'. Itseliimautuvia kirjekuoria käytettäessä ne on suljettava liimautuvalla nauhalla, jonka päälle lähettäjän on kirjoitettava nimensä."34 artiklaKaikki tarjoukset on avattava.Tarjoukset avaa varapääsihteerin tätä tarkoitusta varten nimittämä lautakunta. Lautakunta koostuu neuvoston pääsihteeristön eri pääosastojen kolmesta korkean tason virkamiehestä. Varainhoidon valvojalle on ilmoitettava tarjousten avaamisesta. Varainhoidon valvoja tai hänen edustajansa ovat läsnä tarkkailijoina.Lautakunta laatii tarjousten avaamisesta kertomuksen, jonka kaikki sen jäsenet allekirjoittavat.Ainakin lautakunnan yhden jäsenen on merkittävä nimikirjaimensa kunkin tarjouksen jokaiselle sivulle. Lautakunnan on laadittava pöytäkirja vastaanotettujen tarjousten avaamisesta, eritellen erikseen kaikki kultakin tarjoajalta tarjouksen yhteydessä saadut asiakirjat.35 artiklaEdellä 25 artiklassa tarkoitetut jäsenvaltiot arvioivat yhdessä Islannin ja Norjan kanssa jokaisen tarjouksen. Tulojen ja menojen hyväksyjän määräämä toimivaltainen neuvoston pääsihteeristön virkamies tai mainitun hyväksyjän määräämä varamies esittää näiden valtioiden yksimielisesti hyväksymän kertomuksen 36 artiklassa tarkoitetulle neuvoa-antavalle komitealle.Kertomuksessa on oltava erityisesti:a) perustelut sille, että jokin tarjous on jätetty ottamatta huomioon;b) tekninen ja taloudellinen arvio kustakin tarjouksesta mukaan lukien vertailutaulukko yksikköhinnoista;c) perusteet suositukselle valita tietty tarjoaja.36 artiklaSopimukset, jotka tekevät varapääsihteeri 25 artiklassa tarkoitettujen jäsenvaltioiden puolesta sekä Islannin ja Norjan asianomaiset edustajat sen jälkeen kun tarjouspyyntö on esitetty, toimitetaan ensin hankintoja ja sopimuksia käsittelevälle neuvoa-antavalle komitealle lausunnon saamiseksi.37 artiklaEdellä 36 artiklassa tarkoitettuun neuvoa-antavaan komiteaan kuuluu yksi edustaja kustakin 25 artiklassa tarkoitetusta jäsenvaltiosta ja yksi edustaja sekä Islannista että Norjasta. Edellä 25 artiklassa tarkoitettujen jäsenvaltioiden on yhdessä Islannin ja Norjan kanssa varmistettava, että valituilla edustajilla on riittävä asiantuntemus tietotekniikan ja/tai raha-asioiden ja/tai oikeudellisten kysymysten alalla. Edustajat eivät saa olla osallistuneet neuvoa-antavalle komitealle toimitettavien asiakirjojen arviointiin. Varainhoidon valvojan edustaja on läsnä tarkkailijana.Neuvoa-antava komitea valitsee yksinkertaisella enemmistöllä edustajien keskuudesta puheenjohtajan ja varapuheenjohtajan.Neuvoa-antava komitea antaa lausunnon tarjouksen tekijän valintaan johtavan menettelyn asianmukaisuudesta ja, pääsääntöisesti, ehdotetuista sopimusehdoista.Mainitun neuvoa-antavan komitean käsiteltäväksi voidaan lausuntoa varten saattaa mikä tahansa muu tämän luvun alaan kuuluva kysymys.Neuvoa-antava komitea pyrkii antamaan lausuntonsa yksimielisesti. Jos tämä ei ole mahdollista, neuvoa-antava komitea antaa lausuntonsa edustajiensa yksinkertaisella enemmistöllä. Menettelyt ovat lainvoimaisia, jos 11 edustajaa on läsnä. Jos äänet menevät tasan, puheenjohtajan ääni ratkaisee.Neuvoston pääsihteeristö toimii tarvittaessa neuvoa-antavan komitean sihteeristönä.38 artiklaNeuvoa-antava komitea vahvistaa itse työjärjestyksensä Euroopan unionin neuvoston hankintoja ja sopimuksia käsittelevän neuvoa-antavan komitean työjärjestystä vastaavasti.39 artiklaNeuvoa-antavan komitean yksinomaan neuvoa-antavaa lausuntoa pyydetään:a) kaikista hankinta- tai palvelusopimuksia koskevista hankkeista, mukaan lukien selvitykset, joiden arvo on vähintään julkisia hankintamenettelyjä koskevissa neuvoston direktiiveissä säädetty määrä;b) edellä a alakohdassa tarkoitettuihin sopimuksiin liittyviä lisäsopimuksia koskevista hankkeista aina, kun kyseessä ovat olennaiset muutokset, erityisesti kun kyseisillä lisäsopimuksilla muutetaan alkuperäisen sopimuksen arvoa;c) lisäsopimuksia koskevista hankkeista, joilla korotetaan jo tehdyn sopimuksen kokonaisarvoa, joka alun perin on ollut a alakohdassa tarkoitettuja enimmäismääriä alhaisempi, siten että nämä enimmäismäärät ylittyvät;d) sopimuksia tehtäessä tai toteutettaessa ilmenneistä kysymyksistä (tilausten peruutus, viivästyssakoista vapauttamista koskevat pyynnöt, poikkeukset urakka-asiakirjojen määräyksistä ja yleisistä ehdoista jne.), kun tällainen kysymys on niin merkittävä, että on perusteltua pyytää lausuntoa;e) sopimushankkeista, joiden arvo on alhaisempi kuin a alakohdassa vahvistettu määrä, silloin kun jokin 25 artiklassa tarkoitetuista jäsenvaltioista tai Islanti taikka Norja, taikka neuvoa-antavan komitean jäsen taikka varapääsihteeri sitä pyytää katsoessaan, että kyseisiin sopimuksiin liittyy periaatteellisia kysymyksiä tai että ne ovat erityislaatuisia.40 artiklaNeuvoa-antavalle komitealle 39 artiklan b-e alakohdan mukaisesti lausunnon antamista varten toimitettaviin asiakirjoihin liitetään 25 artiklassa tarkoitettujen jäsenvaltioiden sekä Islannin ja Norjan yksimielisesti hyväksymä kertomus.41 artiklaNeuvoa-antavan komitean lausunnot allekirjoittaa puheenjohtaja. Viivästysten välttämiseksi neuvoa-antavan komitean kannanoton yhteydessä 25 artiklassa tarkoitetut jäsenvaltiot ja Islanti ja Norja voivat, mikäli katsovat asian tarpeelliseksi, määrätä kohtuullisen määräajan, johon mennessä lausunto on annettava. Lausunto toimitetaan tiedoksi varapääsihteerille ja 25 artiklassa tarkoitetuille jäsenvaltioille sekä Islannille ja Norjalle. Lausuntoa asianmukaisesti tarkasteltuaan 25 artiklassa tarkoitetut jäsenvaltiot sekä Islanti ja Norja tekevät lopullisen päätöksen tapauksesta yksimielisesti. Kun päätös on tehty, varapääsihteeri, 25 artiklassa tarkoitettujen jäsenvaltioiden puolesta, sekä Islannin ja Norjan asianomaiset edustajat tekevät sopimuksen tai sopimukset kustakin käsiteltävänä olevasta tapauksesta.42 artiklaPääsihteeristö ilmoittaa kaikille tarjoajille, mihin ratkaisuun heidän tarjouksensa perusteella on päädytty.43 artikla1. Sopimus voidaan tehdä laskun tai laskelman perusteella, jos tavaroiden tai palvelujen oletettu arvo ei ylitä 2000:ta euroa.2. Kun hankkijoilta, yrittäjiltä tai palveluiden tarjoajilta vaaditaan takuulausekkeessa, että he antavat sopimuksen täytäntöönpanosta ennakkoon vakuuden, vakuuden on katettava takuuajan lisäksi aika, joka tarvitaan vakuuden johdosta tarpeellisten toimenpiteiden toteuttamiseksi. Vakuus on pääsääntöisesti maksettava euroissa neuvoston pääsihteeristön nimissä erityisesti tätä tarkoitusta varten avatulle pankkitilille. Vakuus voidaan tallettaa ainoastaan ensimmäisen luokan luottolaitokseen avista- tai lyhytaikaiselle euromääräiselle talletustilille.3. Vakuuden määrä vahvistetaan tavanomaisten kauppaehtojen mukaisesti.4. Vakuuden asettaminen on pakollista, jos kyseisen sopimuksen arvo on vähintään julkisia tarjousmenettelyjä koskevissa neuvoston direktiiveissä säädetty määrä.5. Vakuuden sijasta voidaan antaa tilinpitäjän hyväksymä kolmannen osapuolen yhteisvastuullinen henkilötakaus. Takauksen on pääsääntöisesti oltava euromääräinen, ja sitä koskevat samat säännöt kuin 2 kohdassa tarkoitettua vakuutta.6. Jos sopimus ei johda suoritukseen tai sen suoritus viivästyy, varapääsihteerin on varmistettava, että 25 artiklassa tarkoitetut jäsenvaltiot sekä Islanti ja Norja saavat riittävän korvauksen kaikista vahingoista, koroista ja kuluista siten, että niiden määrä vähennetään vakuudesta siitä riippumatta, onko vakuuden antanut toimittaja itse vai kolmas osapuoli.44 artiklaVakuuden maksamista edellyttävän sopimuksen täytäntöönpanemiseksi annettavassa ensimmäisessä maksamista koskevassa valtuutuksessa täydennetään tavanomaisia tositteita liittämällä niihin tilinpitäjän oikeaksi todistama jäljennös kuitista, joka on annettu, kun vakuus on maksettu, tai tilinpitäjän oikeaksi todistama jäljennös takauksen antaneen laitoksen tai kolmannen osapuolen ilmoituksesta.45 artiklaVarapääsihteeri palauttaa vakuudet tai, jos niiden sijasta on annettu 43 artiklassa tarkoitettuja takauksia, vapauttaa takaajan takausvastuusta sopimusta tai takausta koskevissa säännöksissä olevien edellytysten mukaisesti, lukuun ottamatta 43 artiklan 6 kohdassa tarkoitettuja tapauksia, joissa sopimusta ei panna täytäntöön tai sen täytäntöönpano viivästyy.VI LUKUTilinpäätöksen esittäminen ja tilintarkastus46 artikla1. Varapääsihteeri laatii tulostilin ja taseen kahden kuukauden kuluessa talousarvion toteuttamiskauden päätyttyä ja toimittaa ne SIS-työryhmälle.2. Tulostili käsittää kaikki edellisen varainhoitovuoden tuloja ja menoja koskevat tapahtumat. Se esitetään samassa muodossa ja samoja alajaotteluja noudattaen kuin talousarvio.3. Tiliin liitetään:a) yhteenveto 25 artiklassa tarkoitettujen valtioiden rahoitusosuuksia koskevasta tilanteesta; jab) yhteenveto määrärahojen siirroista.4. Taseesta käyvät ilmi talousarviossa olevat varat ja velat päättyneen varainhoitovuoden joulukuun 31 päivänä.47 artikla1. Tilintarkastustuomioistuinta pyydetään huolehtimaan tilintarkastuksesta.2. Varapääsihteeri antaa tilintarkastustuomioistuimelle tiedoksi tulostilin ja taseen 15 päivän kuluessa 46 artiklan 1 kohdassa säädetyn määräajan päättymisestä.3. Tilintarkastustuomioistuimen suorittaman tilintarkastuksen tarkoituksena on todeta tulojen ja menojen laillisuus ja asianmukaisuus hallinnoitavat sopimukset, talousarvio ja tämä varainhoitoasetus huomioiden.4. Varapääsihteeri huolehtii kaikista järjestelyistä, joita tilintarkastustuomioistuin arvioi tarvitsevansa tehtäväänsä hoitaessaan.48 artiklaTulostili, tase ja tilintarkastustuomioistuimen kertomus, johon on liitetty varapääsihteerin mahdolliset huomautukset, annetaan 25 artiklassa tarkoitetuille valtioille 1 päivään heinäkuuta mennessä. Neuvostossa kokoontuvat 25 artiklassa tarkoitetut jäsenvaltiot antavat varapääsihteerille talousarvion toteuttamista koskevan vastuuvapauden.VII LUKULoppusäännökset49 artiklaSchengenin säännöstöön kuuluvien, Schengenin atk-järjestelmää koskevien säännösten soveltamisesta muihin kuin 25 artiklassa tarkoitettuihin valtioihin, jäljempänä "muu valtio", aiheutuu:a) 25 artiklassa tarkoitettujen valtioiden osuuksien uudelleenjärjestely 26 artiklassa säädettyjen edellytysten mukaisesti;b) 25 artiklassa tarkoitettujen valtioiden rahoitusosuuksien mukautus Sisnetin toimintaa koskevan rahoitusosuuden kohdistamiseksi muun valtion maksettavaksi koko kuluvalta varainhoitovuodelta; jac) 25 artiklassa tarkoitettujen valtioiden rahoitusosuuksien mukautus aikaisemmin maksettujen, Sisnetin perustamiseen liittyneiden kustannusten osan kohdistamiseksi muun valtion maksettavaksi. Tämä osa lasketaan sen osuuden perusteella, jonka muun valtion alv-varat muodostavat Euroopan yhteisöjen kaikista alv-varoista sellaisten aikaisempien varainhoitovuosien osalta, joina on aiheutunut Sisnetin perustamiseen tarvittavia menoja. Tätä osaa koskevasta rahoitusosuudesta tehdään "menoilmoitus" 25 artiklassa tarkoitettujen valtioiden eduksi suhteessa näiden 26 artiklan mukaisesti laskettuun osuuteen. Ne voivat päättää siirtää tämän määrän talousarvioon kuuluvaan osuuteensa tai pyytää määrää takaisin maksettavaksi.50 artikla1. Tämä varainhoitoasetus koskee talousarvion vahvistamista päätöksen 1999/870/EY 1 artiklan mukaisesti suoritetuista toimista johtuvien velvoitteiden hoitamiseen tarvittavien tulojen ja menojen osalta sen varainhoitovuoden aikana, jona se tulee voimaan.2. Poiketen siitä mitä 8 artiklassa säädetään, neuvoston varapääsihteeri toimittaa 1 kohdassa tarkoitettua talousarviota koskevan alustavan talousarvioesityksen SIS-työryhmälle mahdollisimman pian tämän varainhoitoasetuksen antamisen jälkeen. SIS-työryhmän lausunnon antamisen ja talousarvioesityksen hyväksymisen jälkeen 25 artiklassa tarkoitetut neuvostossa kokoontuvat jäsenvaltiot vahvistavat talousarvion viipymättä.3. Poiketen siitä mitä 28 artiklassa säädetään, 25 artiklassa tarkoitettuja valtioita vaaditaan suorittamaan 1 kohdassa tarkoitettua talousarviota koskevat maksuosuutensa 25 artiklassa tarkoitettujen jäsenvaltioiden vahvistaman aikataulun mukaisesti tämän talousarvion tultua vahvistetuksi.51 artikla1. Tätä päätöstä noudatetaan päivästä, jona se hyväksytään.2. Se julkaistaan Euroopan yhteisöjen virallisessa lehdessä.Tehty Brysselissä 27 päivänä maaliskuuta 2000.Neuvoston puolestaF. GomesPuheenjohtaja(1) EYVL L 337, 30.12.1999, s. 41.(2) EYVL L 356, 31.12.1977, s. 1, asetus sellaisena kuin se on viimeksi muutettuna asetuksella (EY) N:o 2673/1999 (EYVL L 326, 18.12.1999, s. 1).(3) EYVL L 123, 13.5.1999, s. 51.(4) EYVL L 199, 9.8.1993, s. 1.(5) EYVL L 209, 24.7.1992, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 97/52/EY (EYVL L 328, 28.11.1997, s. 1).


Avis juridique important

|

31999D0870

1999/870/EY: Neuvoston päätös, tehty 17 päivänä joulukuuta 1999, Euroopan unionin neuvoston pääsihteerin valtuuttamisesta toimimaan tiettyjen jäsenvaltioiden edustajana Schengen-ympäristön tietoliikenneinfrastruktuurin, SISNETin, perustamista ja toimintaa koskevien sopimusten tekemisessä sekä hallinnoimaan kyseisiä sopimuksia

Virallinen lehti nro L 337 , 30/12/1999 s. 0041 - 0042

NEUVOSTON PÄÄTÖS,tehty 17 päivänä joulukuuta 1999,Euroopan unionin neuvoston pääsihteerin valtuuttamisesta toimimaan tiettyjen jäsenvaltioiden edustajana Schengen-ympäristön tietoliikenneinfrastruktuurin, SISNETin, perustamista ja toimintaa koskevien sopimusten tekemisessä sekä hallinnoimaan kyseisiä sopimuksia(1999/870/EY)EUROOPAN UNIONIN NEUVOSTO, jokatoimii Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan, jäljempänä "Schengen-pöytäkirja", 7 artiklan mukaisesti,sekä katsoo seuraavaa:1) Neuvoston pääsihteeri on valtuutettu hallinnoimaan asianomaisten jäsenvaltioiden puolesta SIRENE-verkon toisen vaiheen perustamista ja toimintaa koskevaa sopimusta(1).2) Asianomaiset jäsenvaltiot ovat päättäneet olla jatkamatta SIRENE-verkon toista vaihetta koskevaa sopimusta, jonka voimassaoloaika päättyy näin ollen 23 päivänä elokuuta 2001.3) Uudesta Schengen-ympäristön tietoliikenneinfrastruktuurista, jota on määrä kutsua nimellä SISNET, on tämän vuoksi saatava aikaan 23 päivään elokuuta 2001 mennessä, mikä edellyttää asiaankuuluvien sopimusvalmistelujen hoitamista, itse sopimusten tekemistä ja kyseisten sopimusten hallinnointia.4) Asianomaiset jäsenvaltiot ovat pyytäneet neuvoston varapääsihteeriä toimimaan edustajanaan tarvittavien valmistelujen toteuttamisessa sekä kyseisten sopimusten tekemisessä ja hallinnoimisessa.5) Kyseinen tehtävä, jossa neuvoston varapääsihteeri toimii joidenkin jäsenvaltioiden puolesta on varapääsihteerille Euroopan yhteisön perustamissopimuksen ja Euroopan unionista tehdyn sopimuksen mukaisesti kuuluvista tehtävistä erillinen tehtävä.6) Tämän vuoksi on aiheellista osoittaa kyseinen tehtävä varapääsihteerille neuvoston nimenomaisella päätöksellä,ON PÄÄTTÄNYT SEURAAVAA:1 artikla1. Neuvosto valtuuttaa neuvoston varapääsihteerin toimimaan asianomaisten jäsenvaltioiden (Belgian, Tanskan, Saksan, Kreikan, Espanjan, Ranskan, Italian, Luxemburgin, Alankomaiden, Itävallan, Portugalin, Suomen ja Ruotsin) edustajana:a) SISNETin toimittamista, perustamista ja hallinnointia koskevien tarjousten pyytämisessä sekä kaikkien muiden tässä asiassa tarpeellisissa valmistelutoimissa;b) SISNETin toimittamista, perustamista ja hallinnointia sekä verkon käyttöön liittyvien palvelujen tarjoamista koskevien sopimusten tekemisessä ja hallinnoinnissa.2. Edellä 1 kohdassa tarkoitettu valtuutus on voimassa niin kauan kuin edellä mainittujen sopimusten mukaisia maksuja ei oteta menoina Euroopan unionin yleiseen talousarvioon, vaan kyseiset jäsenvaltiot vastaavat niistä edelleen.3. Varapääsihteeri valtuutetaan myös toimimaan Schengen-pöytäkirjan 4 artiklan määräysten mukaisesti Irlannin ja/tai Yhdistyneen kuningaskunnan edustajana edellä 1 kohdassa mainituissa asioissa jommankumman kyseisen jäsenvaltion osallistumisesta joihinkin tai kaikkiin Schengenin säännöstön määräyksiin mahdollisesti tehtävien neuvoston päätösten nojalla.2 artiklaNeuvoston pääsihteeristö huolehtii asianomaisten jäsenvaltioiden puolesta tarjouspyyntöjen valmistelusta ja 1 artiklan 1 kohdassa tarkoitettujen sopimusten hallinnointiin liittyvistä tehtävistä osana tavanomaisia hallinnollisia tehtäviään.3 artiklaNeuvoston pääsihteeristön toimista tai laiminlyönneistä hallinnollisia tehtäviään suorittaessaan johtuviin sopimussuhteen ulkopuolista vastuuta koskeviin kysymyksiin sovelletaan Euroopan yhteisön perustamissopimuksen 288 artiklan toista kohtaa. Vahingonkorvausta koskeviin riitoihin sovelletaan näin ollen kyseisen perustamissopimuksen 235 artiklaa.4 artikla1. Edellä 1 artiklan 1 kohdassa mainittujen sopimusten tekemistä ja hallinnointia koskevan talousarvion osalta käytetään päätöksessä 1999/322/EY mainittujen sopimusten hallinnoimiseksi neuvoston pääsihteerin nimissä avattavaa eritystä pankkitiliä.2. Varapääsihteeri valtuutetaan käyttämään 1 kohdassa tarkoitettua pankkitiliä tämän päätöksen mukaisten velvoitteidensa hoitamiseen.5 artiklaTämä päätös tulee voimaan päivänä, jona se tehdään.6 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 17 päivänä joulukuuta 1999.Neuvoston puolestaPuheenjohtajaK. HEMILÄ(1) Neuvoston päätös 1999/322/EY, 3.5.1999, (EYVL L 123, 13.5.1999, s. 49).


Avis juridique important

|

32004D0079

2004/79/EY: Neuvoston päätös, tehty 17 päivänä joulukuuta 2003, keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamista koskevan Euroopan unionin sekä Islannin tasavallan ja Norjan kuningaskunnan välisen sopimuksen allekirjoittamisesta

Virallinen lehti nro L 026 , 29/01/2004 s. 0001 - 0002

Neuvoston päätös,tehty 17 päivänä joulukuuta 2003,keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamista koskevan Euroopan unionin sekä Islannin tasavallan ja Norjan kuningaskunnan välisen sopimuksen allekirjoittamisesta(2004/79/EY)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 24 ja 38 artiklan,sekä katsoo seuraavaa:(1) Neuvosto teki 29 päivänä toukokuuta 2000 Euroopan unionista tehdyn sopimuksen 34 artiklan 2 kohdan d alakohdan mukaisesti yleissopimuksen(1) keskinäisestä oikeusavusta rikosasioissa Euroopan unionin jäsenvaltioiden välillä, jäljempänä "EU:n oikeusapuyleissopimus".(2) Mainitun yleissopimuksen 2 artiklan 1 kohdassa määritellään, mitkä sen määräykset ovat Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen(2) tarkoitettua Schengenin säännöstön kehittämistä.(3) Neuvosto laati 16 päivänä lokakuuta 2001 Euroopan unionista tehdyn sopimuksen 34 artiklan 2 kohdan d alakohdan mukaisesti keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liitettävän pöytäkirjan(3), jäljempänä "EU:n oikeusapuyleissopimuksen pöytäkirja".(4) Pöytäkirjan 15 artiklassa määrätään, että sen 8 artikla merkitsee Euroopan unionin neuvoston sekä Islannin tasavallan ja Norjan kuningaskunnan viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen tekemässä sopimuksessa tarkoitettua Schengenin säännöstön kehittämistä.(5) Edellä mainitun sopimuksen 8 artiklan mukaisesti kyseisten EU:n oikeusapuyleissopimuksen määräysten sisältö sitoo Islannin tasavaltaa ja Norjan kuningaskuntaa niiden keskinäisissä suhteissa ja niiden suhteissa Euroopan unionin jäsenvaltioihin.(6) Neuvoston tehtyä 19 päivänä joulukuuta 2002 päätöksen puheenjohtajavaltion valtuuttamisesta Euroopan unionista tehdyn sopimuksen 24 ja 38 artiklan nojalla aloittamaan neuvottelut tiettyjen rikosoikeudellista yhteistyötä koskevien määräysten soveltamiseksi puheenjohtajavaltio neuvotteli komission avustamana Islannin tasavallan ja Norjan kuningaskunnan kanssa sopimuksen, jonka mukaan myös EU:n oikeusapuyleissopimuksen ja EU:n oikeusapuyleissopimuksen pöytäkirjan muiden keskeisten määräysten sisältöä aletaan soveltaa Islannin tasavaltaan ja Norjan kuningaskuntaan niiden keskinäisissä suhteissa ja niiden suhteissa Euroopan unionin jäsenvaltioihin.(7) Tämä sopimus olisi allekirjoitettava Euroopan unionin puolesta sillä edellytyksellä, että sopimus tehdään,ON PÄÄTTÄNYT SEURAAVAA:1 artiklaHyväksytään Euroopan unionin puolesta keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamista koskeva Euroopan unionin ja Islannin tasavallan ja Norjan kuningaskunnan välisen sopimuksen allekirjoittaminen sillä edellytyksellä, että neuvosto tekee päätöksen sopimuksen tekemisestä.Sopimuksen teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus sillä edellytyksellä, että sopimus tehdään.3 artiklaTämä päätös ja siihen liitetty sopimus julkaistaan Euroopan unionin virallisessa lehdessä.Tehty Brysselissä 17 päivänä joulukuuta 2003.Neuvoston puolestaPuheenjohtajaG. Alemanno(1) EYVL C 197, 12.7.2000, s. 1.(2) EYVL L 176, 10.7.1999, s. 36.(3) EYVL C 326, 21.11.2001, s. 1.


title: Neuvoston päätös 2007/427/YUTP, tehty 18 päivänä kesäkuuta 2007 , Euroopan unionin erityisedustajan nimittämisestä Bosnia ja Hertsegovinaan

text:
               20.6.2007

               FI

               Euroopan unionin virallinen lehti

               L 159/63

      NEUVOSTON PÄÄTÖS 2007/427/YUTP,
   tehty 18 päivänä kesäkuuta 2007,
   Euroopan unionin erityisedustajan nimittämisestä Bosnia ja Hertsegovinaan
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 18 artiklan 5 kohdan yhdessä 23 artiklan 2 kohdan kanssa,
   sekä katsoo seuraavaa:

               (1)

               Neuvosto hyväksyi 30 päivänä tammikuuta 2006 yhteisen toiminnan 2006/49/YUTP (1) Christian Schwarz-Schillingin nimittämisestä Bosnia ja Hertsegovinassa toimivaksi Euroopan unionin erityisedustajaksi.

               (2)

               Neuvosto hyväksyi 7 päivänä helmikuuta 2007 yhteisen toiminnan 2007/87/YUTP (2) Bosnia ja Hertsegovinassa toimivan Euroopan unionin erityisedustajan Christian Schwarz-Schillingin toimeksiannon muuttamisesta ja jatkamisesta 30 päivään kesäkuuta 2007.

               (3)

               Christian Schwarz-Schilling on ilmoittanut korkeana edustajana toimivalle pääsihteerille, ettei hän hae toimeksiannolleen jatkoa 30 päivän kesäkuuta 2007 jälkeen.

               (4)

               Yhteisen toiminnan 2007/87/YUTP uudelleentarkastelun perusteella Euroopan unionin erityisedustajan toimeksiantoa olisi jatkettava 29 päivään helmikuuta 2008 saakka. Näin ollen olisi nimitettävä uusi Bosnia ja Hertsegovinassa toimiva Euroopan unionin erityisedustaja jäljellä olevaksi toimikaudeksi, joka alkaa 1 päivänä heinäkuuta 2007 ja päättyy 29 päivänä helmikuuta 2008.

               (5)

               Korkeana edustajana toimiva pääsihteeri on suosittanut, että Miroslav Lajčák nimitetään uudeksi Euroopan unionin erityisedustajaksi Bosnia ja Hertsegovinaan.

               (6)

               Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3) 49 artiklan 3 kohdassa säädetään, että perussäädös voi olla muun muassa Euroopan unionista tehdyn sopimuksen 18 artiklan 5 kohdassa mainittu asiakirja.

               (7)

               Euroopan unionin erityisedustaja toteuttaa toimeksiantonsa tilanteessa, joka voi huonontua ja saattaa vaikuttaa haitallisesti Euroopan unionista tehdyn sopimuksen 11 artiklassa oleviin yhteisen ulko- ja turvallisuuspolitiikan tavoitteisiin,

         ON PÄÄTTÄNYT SEURAAVAA:
   1 artikla
   Nimittäminen
   Nimitetään Miroslav Lajčák Euroopan unionin erityisedustajaksi Bosnia ja Hertsegovinaan 1 päivänä heinäkuuta 2007 alkavaksi ja 29 päivänä helmikuuta 2008 päättyväksi toimikaudeksi. Hän toimii yhteiseen toimintaan 2007/87/YUTP sisältyvän toimeksiannon ja siinä määrättyjen yksityiskohtaisten järjestelyjen mukaisesti.
   2 artikla
   Rahoitus
   1.   Euroopan unionin erityisedustajan toimeksiantoon liittyviin menoihin tarkoitettu rahoitusohje on 1 päivänä heinäkuuta 2007 alkavalla ja 29 päivänä helmikuuta 2008 päättyvällä kaudella 1 530 000 euroa.
   2.   Euroopan unionin erityisedustajan ja komission välillä tehdään sopimus menojen hallinnoinnista. Menot ovat rahoituskelpoisia 1 päivästä heinäkuuta 2007 alkaen.
   3 artikla
   Tarkistus
   Euroopan unionin erityisedustaja esittää korkeana edustajana toimivalle pääsihteerille, neuvostolle ja komissiolle marraskuun 2007 puoliväliin mennessä kattavan kertomuksen toimeksiannon toteuttamisesta.
   4 artikla
   Voimaantulo
   Tämä päätös tulee voimaan päivänä, jona se tehdään.
   5 artikla
   Julkaiseminen
   Tämä päätös julkaistaan Euroopan unionin virallisessa lehdessä.

      Tehty Luxemburgissa 18 päivänä kesäkuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 26, 31.1.2006, s. 21. Yhteinen kanta sellaisena kuin se on muutettuna yhteisellä kannalla 2006/523/YUTP (EUVL L 207, 27.7.2006, s. 30).

      (2)  EUVL L 35, 8.2.2007, s. 35.

      (3)  EYVL L 248, 16.9.2002, s. 1. Asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).


title: 2011/408/EU: Neuvoston päätös, annettu 28 päivänä kesäkuuta 2011 , Grönlannista peräisin olevien kalastustuotteiden, elävien simpukoiden, piikkinahkaisten, vaippaeläinten ja merikotiloiden, niistä saatavien sivutuotteiden sekä näistä sivutuotteista johdettujen tuotteiden terveystarkastuksia koskevista yksinkertaistetuista säännöistä ja menettelyistä  ETA:n kannalta merkityksellinen teksti

text:
               12.7.2011

               FI

               Euroopan unionin virallinen lehti

               L 182/24

         NEUVOSTON PÄÄTÖS,
   annettu 28 päivänä kesäkuuta 2011,
   Grönlannista peräisin olevien kalastustuotteiden, elävien simpukoiden, piikkinahkaisten, vaippaeläinten ja merikotiloiden, niistä saatavien sivutuotteiden sekä näistä sivutuotteista johdettujen tuotteiden terveystarkastuksia koskevista yksinkertaistetuista säännöistä ja menettelyistä
   (ETA:n kannalta merkityksellinen teksti)
   (2011/408/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 203 artiklan,
   ottaa huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ottaa huomioon Euroopan parlamentin lausunnon,
   noudattaa erityistä lainsäätämisjärjestystä,
   sekä katsoo seuraavaa:

               (1)

               Grönlanti sisältyy perussopimusten liitteessä II olevaan merentakaisten maiden ja alueiden luetteloon. Euroopan unionin toiminnasta tehdyn sopimuksen, jäljempänä ’perussopimus’, 198 artiklan mukaisesti merentakaisten maiden ja alueiden ja unionin välisen assosiaation tavoitteena on edistää merentakaisten maiden ja alueiden taloudellista ja sosiaalista kehitystä ja luoda läheiset taloudelliset suhteet niiden ja koko unionin välille.

               (2)

               Tanska ja Grönlanti ovat pyytäneet, että merentakaisten maiden ja alueiden assosiaatiosta Euroopan yhteisöön (”päätös merentakaisten alueiden assosiaatiosta”) 27 päivänä marraskuuta 2001 tehdyn neuvoston päätöksen 2001/822/EY (1) liitteen III mukaisesti Grönlannista peräisin olevana pidettävien kalastustuotteiden, simpukoiden, piikkinahkaisten, vaippaeläinten ja merikotiloiden, niistä saatavien sivutuotteiden sekä näistä sivutuotteista johdettujen tuotteiden ja kolmansista maista Grönlantiin saatettujen samojen tuotteiden unionin ja Grönlannin väliset eläinlääkinnälliset tarkastukset sallitaan unionin sisäiseen kauppaan sovellettavien terveys- ja eläinlääkinnällisiä tarkastuksia koskevien sääntöjen mukaisesti.

               (3)

               Kyseisten tuotteiden Grönlannin ja unionin välisessä kaupankäynnissä pitäisi näin ollen noudattaa eläinten terveyttä ja elintarvikkeiden turvallisuutta koskevia unionin sääntöjä. Tanskan ja Grönlannin olisi näin ollen huolehdittava siitä, että Grönlannista unioniin toimitettavat tuotelähetykset ovat sovellettavien eläinten terveyttä ja elintarvikkeiden turvallisuutta koskevien unionin sääntöjen mukaisia. Erityisesti kelpoisuusvaatimukset täyttävät rehu- ja elintarvikealan toimijat olisi rekisteröitävä ja luetteloitava rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun asetuksen (EY) N:o 882/2004 (2) mukaisesti.

               (4)

               Eläinlääkinnälliset tarkastukset Grönlannin rajatarkastusasemilla olisi suoritettava kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) mukaisesti. Eläinlääkinnälliset tarkastukset olisi suoritettava rajatarkastusasemilla läheisessä yhteistyössä tulliviranomaisten kanssa. Näiden tehtävien helpottamiseksi on aiheellista toimittaa toimivaltaisille viranomaisille viittaukset rajatarkastusasemilla neuvoston direktiivien 91/496/ETY ja 97/78/EY nojalla tarkastettavia eläimiä ja tuotteita koskevista luetteloista 17 päivänä huhtikuuta 2007 tehdyn komission päätöksen 2007/275/EY (4) liitteessä I esitettyyn yhdistettyyn nimikkeistöön (CN).

               (5)

               Grönlannin toimivaltaisen viranomaisen olisi toimitettava komissiolle viralliset takeet siitä, että kyseessä olevien tuotteiden osalta pannaan täytäntöön unionin säännöt ja eläinten terveyttä koskevat vaatimukset. Näiden takeiden piiriin olisi kuuluttava erityisesti muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä 21 päivänä lokakuuta 2009 annetussa Euroopan parlamentin ja neuvoston asetuksessa (EY) N:o 1069/2009 (5), eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 (6) ja vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetussa neuvoston direktiivissä 2006/88/EY (7) vahvistettujen asiaankuuluvien säännösten noudattaminen. Näihin takeisiin olisi sisällyttävä myös sitoumus varmistaa unionin sisäistä kauppaa koskevien sääntöjen noudattaminen.

               (6)

               Elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä 29 päivänä huhtikuuta 1996 annetussa neuvoston direktiivissä 96/23/EY (8) edellytetään vesiviljelyeläimiä koskevien kansallisten valvontaohjelmien laatimista. Kyseisiä säännöksiä olisi sovellettava myös Grönlantiin.

               (7)

               Jotta voitaisiin sallia tässä päätöksessä tarkoitettujen tuotteiden tuonti Grönlannista unioniin unionin säädöksissä vahvistettujen unionin sisäistä kauppaa koskevien sääntöjen mukaisesti ja varmistaa kyseisten tuotteiden turvallisuus terveyden kannalta, Tanskan ja Grönlannin olisi sitouduttava saattamaan unionin lainsäädännön asiaankuuluvat säännökset osaksi kansallista lainsäädäntöään ja panemaan ne täytäntöön Grönlannissa ennen päivää, josta tätä päätöstä olisi sovellettava.

               (8)

               Tanskan ja Grönlannin olisi myös sitouduttava varmistamaan, että kyseisten tuotteiden tuonnissa kolmansista maista Grönlantiin noudatetaan eläinten terveyttä ja elintarvikkeiden turvallisuutta koskevia unionin sääntöjä.

               (9)

               Eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetussa neuvoston direktiivissä 90/425/ETY (9) säädetään eläinlääkintäviranomaiset yhdistävän tietokonejärjestelmän käyttöönotosta, jonka tarkoituksena on erityisesti helpottaa nopeaa eläinten terveyteen ja hyvinvointiin liittyvien tietojen vaihtoa toimivaltaisten viranomaisten välillä (Traces). Traces-järjestelmän käyttöönotosta 30 päivänä maaliskuuta 2004 tehdyssä komission päätöksessä 2004/292/EY (10) säädetään, että jäsenvaltioiden on käytettävä Traces-järjestelmää 1 päivästä huhtikuuta 2004. Traces-järjestelmällä on keskeinen merkitys eläinten ja eläinperäisten tuotteiden kaupan tehokkaan valvonnan kannalta, ja sitä olisi käytettävä tällaisten tuotteiden liikkumista ja kauppaa koskevien tietojen välittämisessä Grönlannin ja unionin välillä.

               (10)

               Eläintaudeista ilmoittamisesta yhteisössä 21 päivänä joulukuuta 1982 annetussa neuvoston direktiivissä 82/894/ETY (11) lueteltujen eläintautien taudinpurkauksista on ilmoitettava komissiolle eläintautien ilmoitusjärjestelmän (ADNS) kautta neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista 1 päivänä maaliskuuta 2005 tehdyn komission päätöksen 2005/176/EY (12) mukaisesti. Kyseisiä säännöksiä olisi sovellettava myös Grönlantiin kyseessä olevien tuotteiden osalta.

               (11)

               Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetulla Euroopan parlamentin ja neuvoston asetuksella (EY) N:o 178/2002 (13) perustettiin nopea hälytysjärjestelmä elintarvikkeista tai rehuista ihmisten terveydelle aiheutuvista välittömistä tai välillisistä riskeistä ilmoittamiseksi. Näitä säännöksiä olisi sovellettava myös Grönlantiin kyseessä olevien tuotteiden osalta.

               (12)

               Ennen kuin Grönlanti voi suorittaa Grönlantiin kolmansista maista saatettujen tuotteiden eläinlääkinnällisiä tarkastuksia, Grönlannissa olisi suoritettava unionin tarkastus sen varmistamiseksi, että yksi tai useampi Grönlannin rajatarkastusasema vastaa vaatimuksia, joista säädetään direktiivissä 97/78/EY, kolmansista maista tuotavien tuotteiden eläinlääkinnällisistä tarkastusmenettelyistä yhteisön rajatarkastusasemilla 22 päivänä tammikuuta 2004 annetussa komission asetuksessa (EY) N:o 136/2004 (14) ja kolmansista maista yhteisöön tuotavien tuotteiden eläinlääkärintarkastuksista vastaavien rajatarkastusasemien hyväksyntää koskevista edellytyksistä 21 päivänä marraskuuta 2001 tehdyssä komission päätöksessä 2001/812/EY (15).

               (13)

               Sellaisen tarkastuksen johdettua myönteiseen tulokseen yksi tai useampi Grönlannin rajatarkastusasema olisi lisättävä hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä 28 päivänä syyskuuta 2009 tehdyssä komission päätöksessä 2009/821/EY (16) olevaan luetteloon. Jotta voitaisiin varmistaa tässä päätöksessä tarkoitettujen Grönlantiin ja unioniin saatettujen tuotteiden tehokas valvonta, tätä päätöstä on aiheellista soveltaa siitä ajankohdasta, jona yksi tai useampi Grönlannin rajatarkastusasema on lisätty päätöksessä 2009/821/EY olevaan luetteloon.

               (14)

               Tämä päätös ei vaikuta kalastustuotteiden tuontia koskeviin mahdollisiin järjestelyihin, jotka perustuvat perussopimuksiin liitettyyn Grönlantia koskevista erityisjärjestelyistä tehtyyn pöytäkirjaan (N:o 34),

         ON HYVÄKSYNYT TÄMÄN PÄÄTÖKSEN:
   1 artikla
   Kohde ja soveltamisala
   Tässä päätöksessä vahvistetaan kalastustuotteiden, elävien simpukoiden, piikkinahkaisten, vaippaeläinten ja merikotiloiden sekä niistä saatavien sivutuotteiden sekä näistä sivutuotteista johdettujen tuotteiden, jäljempänä ’tuotteet’, terveystarkastuksia koskevat yksinkertaistetut säännöt ja menettelyt tuotaessa unioniin Grönlannista peräisin olevia kyseisiä tuotteita tai Grönlantiin kolmansista maista saatettuja ja sen jälkeen Grönlannista unioniin tuotavia kyseisiä tuotteita, jäljempänä ’Grönlannista tulevat tuotteet’.
   2 artikla
   Määritelmät
   Tässä päätöksessä tarkoitetaan

               a)

               ’simpukoilla’ asetuksen (EY) N:o 853/2004 liitteessä I olevassa 2 jakson 2.1 kohdassa määriteltyjä simpukoita;

               b)

               ’kalastustuotteilla’ asetuksen (EY) N:o 853/2004 liitteessä I olevassa 3 jakson 3.1 kohdassa määriteltyjä tuotteita;

               c)

               ’sivutuotteilla ja näistä sivutuotteista johdetuilla tuotteilla’ asetuksen (EY) N:o 1069/2009 3 artiklan 1 kohdassa tarkoitettuja eläimistä saatavia sivutuotteita ja 2 kohdassa tarkoitettuja johdettuja tuotteita siltä osin kuin ne on saatu kalastustuotteista, simpukoista, piikkinahkaisista, vaippaeläimistä ja merikotiloista;

               d)

               ’Grönlannista peräisin olevilla tuotteilla’ tämän artiklan a, b ja c alakohdassa tarkoitettuja päätöksen 2001/822/EY liitteen III säännösten mukaisesti määriteltyjä tuotteita.

         3 artikla
   Unionin ja Grönlannin välisiä tuotteiden terveystarkastuksia koskevat yleiset säännöt
   1.   Tanska ja Grönlanti varmistavat, että asiaankuuluvat unionin säädökset, joita sovelletaan 2 artiklassa määriteltyihin tuotteisiin, pannaan täytäntöön Grönlannissa.
   2.   Jäsenvaltiot eivät sovella tässä päätöksessä tarkoitettuihin tuotteisiin sovellettavia eläinlääkinnällisiä tarkastuksia. Grönlannista tulevat tuotteet saatetaan sisämarkkinoille unionissa sovellettavien terveyssääntöjen mukaisesti edellyttäen, että Tanska ja Grönlanti varmistavat erityisesti seuraavien edellytysten täydellisen noudattamisen:

               a)

               kyseisiin tuotteisiin liittyvät eläinten terveyttä ja elintarvikkeiden turvallisuutta koskevat unionin säädöksissä vahvistetut säännöt saatetaan tehokkaasti osaksi kansallista lainsäädäntöä ja pannaan täytäntöön Grönlannissa;

               b)

               Tanskan ja Grönlannin toimivaltaiset viranomaiset laativat luettelon asetuksen (EY) N:o 882/2004 31 artiklan mukaisesti rekisteröidyistä elintarvike- ja rehualan toimijoista ja pitävät luetteloa ajan tasalla;

               c)

               Grönlannista unioniin toimitettavat tuotelähetykset ovat eläinten terveyttä ja elintarvikkeiden turvallisuutta koskevien unionin säädöksissä vahvistettujen sääntöjen mukaisia.

         4 artikla
   Vesiviljelyeläimiä koskevat valvontasuunnitelmat
   Tanskan ja Grönlannin on toimitettava direktiivin 96/23/EY mukaisesti komissiolle hyväksyttäviksi valvontaohjelmat, jotka koskevat vesiviljelyeläimissä olevien jäämien tai aineiden tutkimista Grönlannissa.
   5 artikla
   Grönlantiin kolmansista maista saatettujen tuotteiden tarkastukset
   1.   Grönlantiin kolmansista maista saatetuille tuotelähetyksille on tehtävä eläinlääkinnälliset tarkastukset direktiivissä 97/78/EY vahvistettujen sääntöjen mukaisesti.
   Näiden eläinlääkinnällisten tarkastusten helpottamiseksi komissio toimittaa Tanskan ja Grönlannin toimivaltaisille viranomaisille tuotteita koskevat päätöksen 2007/275/EY liitteessä I luetellut CN-koodit.
   2.   Grönlannin rajatarkastusasemia koskevat ehdotukset on toimitettava komissiolle hyväksyttäviksi direktiivin 97/78/EY 6 artiklan 2 kohdan mukaisesti.
   Grönlannin hyväksyttyjen rajatarkastusasemien luettelo on sisällytettävä luetteloon jäsenvaltioiden rajatarkastusasemista, jotka on hyväksytty direktiivien 91/496/ETY ja 97/78/EY mukaisesti.
   6 artikla
   Tietojärjestelmä
   1.   Grönlantiin saapuvien ja sieltä lähtevien tuotteiden liikkumista ja kauppaa koskevat tiedot on toimitettava tanskan kielellä yhdennetyn eläinlääkinnällisen tietojärjestelmän (Traces) kautta komission päätöksen 2004/292/EY mukaisesti.
   2.   Tuotteisiin liittyvät ilmoitukset vesieläinten taudeista Grönlannissa on toimitettava eläintautien ilmoitusjärjestelmän (ADNS) kautta direktiivin 82/894/ETY ja komission päätöksen 2005/176/EY mukaisesti.
   3.   Tuotteista Grönlannissa ihmisten terveydelle aiheutuvia välittömiä tai välillisiä riskejä koskevat ilmoitukset on toimitettava asetuksella (EY) N:o 178/2002 perustetun elintarvikkeita ja rehuja koskevan nopean hälytysjärjestelmän (RASFF) kautta.
   7 artikla
   Tunnistusmerkki
   Grönlannista unioniin toimitettavat tuotelähetykset on merkittävä Grönlannin tunnistusmerkillä ”GL” asetuksen (EY) N:o 853/2004 liitteessä II olevan I jakson B kohdassa vahvistettujen sääntöjen mukaisesti.
   8 artikla
   Vahvistus tässä päätöksessä säädettyjen edellytysten noudattamisesta
   Tanskan ja Grönlannin on toimitettava komissiolle ennen 9 artiklassa tarkoitettua päivää, josta tätä päätöstä sovelletaan, kirjallinen vahvistus siitä, että tämän päätöksen soveltamisen edellyttämät toimenpiteet on toteutettu.
   9 artikla
   Voimaantulo ja soveltaminen
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan päivästä, jona ensimmäinen Grönlannin rajatarkastusasema on merkitty päätöksessä 2009/821/EY olevaan luetteloon.

      Tehty Luxemburgissa 28 päivänä kesäkuuta 2011.

            Neuvoston puolesta

            Puheenjohtaja

         FAZEKAS S.

      (1)  EYVL L 314, 30.11.2001, s. 1.

      (2)  EUVL L 165, 30.4.2004, s. 1.

      (3)  EYVL L 24, 30.1.1998, s. 9.

      (4)  EUVL L 116, 4.5.2007, s. 9.

      (5)  EUVL L 300, 14.11.2009, s. 1.

      (6)  EUVL L 139, 30.4.2004, s. 55.

      (7)  EUVL L 328, 24.11.2006, s. 14.

      (8)  EYVL L 125, 23.5.1996, s. 10.

      (9)  EYVL L 224, 18.8.1990, s. 29.

      (10)  EUVL L 94, 31.3.2004, s. 63.

      (11)  EYVL L 378, 31.12.1982, s. 58.

      (12)  EUVL L 59, 5.3.2005, s. 40.

      (13)  EYVL L 31, 1.2.2002, s. 1.

      (14)  EUVL L 21, 28.1.2004, s. 11.

      (15)  EYVL L 306, 23.11.2001, s. 28.

      (16)  EUVL L 296, 12.11.2009, s. 1.


title: Euroopan parlamentin päätös (EU) 2017/1707, annettu 27 päivänä huhtikuuta 2017, Euroopan työterveys- ja työturvallisuusviraston varainhoitovuoden 2015 tilien päättämisestä

text:
               29.9.2017

               FI

               Euroopan unionin virallinen lehti

               L 252/299

         EUROOPAN PARLAMENTIN PÄÄTÖS (EU) 2017/1707,
   annettu 27 päivänä huhtikuuta 2017,
   Euroopan työterveys- ja työturvallisuusviraston varainhoitovuoden 2015 tilien päättämisestä
   EUROOPAN PARLAMENTTI, joka

               —

               ottaa huomioon Euroopan työterveys- ja työturvallisuusviraston lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan työterveys- ja työturvallisuusviraston tilinpäätöksestä varainhoitovuodelta 2015 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä virastolle (05873/2017 – C8-0053/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan työturvallisuus- ja työterveysjärjestön perustamisesta 18. heinäkuuta 1994 annetun neuvoston asetuksen (EY) N:o 2062/94 (4) ja erityisesti sen 14 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A8-0116/2017),

               1.

               hyväksyy Euroopan työterveys- ja työturvallisuusviraston varainhoitovuoden 2015 tilien päättämisen;

               2.

               kehottaa puhemiestä välittämään tämän päätöksen Euroopan työterveys- ja työturvallisuusviraston johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 179.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EYVL L 216, 20.8.1994, s. 1.

      (5)  EUVL L 328, 7.12.2013, s. 42.